
Alt ved det gamle, og 

dog... 

Af Kim Møller Hansen 

Årets første nummer af UFO-Nyt er netop udsendt til alle abonnenter, og 
indeholder bl.a. afslutningen på artikelserien »Da ufoerne blev rumskibe« (1. 
del blev bragt i UFO-Nyt nr. 3, 2009) om, hvordan og hvornår de forskellige 
ufo-myter og troen på ikke-jordiske besøg blev grundlagt. Artiklen konkluderer 
bl.a., at internettet har overtaget den dominerende rolle, som aviser og film 
spillede i ufoernes barndom. 

Nettet er meningsdannende og i (alt for) mange tilfælde eneste 
informationskilde for mange mennesker. I gamle dage var noget „rigtigt", hvis 
det havde stået i avisen. I dag lapper mange ukritisk selv det værste vrøvl i 
sig, bare det findes på nettet. 

Det er en helt uoverkommelig - og 
måske nyttesløs opgave - at tage til 
genmæle og forsøge at tilbagevise de 
ofte horrible påstande, som 
markedsføres med stor ihærdighed af 
plattenslagere og drømmere på nettet. 

Men engang imellem er det nu alligevel 
forfriskende, at nogen vil gøre sig 
besværet og ganske enkelt afsløre 
platuglernes og fantasternes fejltagelser 
med viden og almindelig sund fornuft 
som eneste våben. Det drejer sig i dette 
tilfælde om den dygtige og meget 
vidende flyhistoriker Curtis Peebles, som 
vi tidligere har bragt artikler af. 

I artiklen »Den hemmelige månerejse« i 
UFO-Nyt nr. 1, 2010, undersøger Curtis 
Peebles påstandene om, at et hidtil 
ukendt, bemandet rumskib, kaldet 
Apollo 20, landede på Månen og fandt et 
nedstyrtet rumskib med ikke-jordiske 
væsner om bord. En amerikaner, 

William Rutledge født i Belgien, 
begyndte i april 2007 at lægge en serie videoklip ud på YouTube. Rutledge 
påstod, at de stammede fra Apollo 20, en hemmelig, fælles amerikansk¬ 
sovjetisk rumfærd, som blev gennemført i 1976 med det formål at undersøge 
et nedstyrtet ikke-jordisk rumskib i nærheden af krateret Izsak på Månens 
bagside. Flistorien er et godt eksempel på, hvor mange kræfter nogle 
mennesker lægger for dagen for at fremføre deres fantasier på nettet, samt 





hvor mange selvmodsigelser og store fejl andre er villige til at acceptere, fordi 
de gerne vil tro, at historien kunne være sand. 

Peter W. Merlin er en anden dygtig flyhistoriker, som konkret og overbevisende 
tager folk på ordet, når de påstår, at det lykkedes det amerikanske militær at 
fjerne alle spor efter nedstyrtningen ved Roswell. Merlins erfaringer efter at 
have finkæmmet utallige steder, hvor tophemmelige eksperimentalfly er 
havarerede, er nemlig, at der altid kan findes vragrester - også hvor man klart 
kunne forvente, at myndighederne af hensyn til landets sikkerhed må have 
gjort alt for at fjerne bevismateriale. I artiklen "Frygter ufologer fysiske 
beviser?" - som også bringes her i UFO-Mail - fortæller han om sin deltagelse 
ved "4th Annual UFO Crash Retrieval Conference" i Las Vegas i november 2006 
og om deltagernes reaktion på hans budskab om, at hvis der virkelig styrtede 
et fremmed rumskib ned ved Roswell, så ville man med garanti stadig kunne 
finde vragrester på stedet i dag. Som bekendt er der absolut intet ikke-jordisk 
fundet, så... 

Frygter ufologer fysiske 
beviser? 

„ ... Da detaljerne om disse hændelser nu er offentliggjort, er det 
muligt for civile forskere at studere den officielle korrespondance 
og ulykkesrapporter, interview med vidner - både civile og 
regeringsembedsmænd - besøge nedstyrtningsstederne og søge 
efter vragrester ..." 

Af Peter W. Merlin 

En fremsynet retsmediciner ved navn Edmond Locard (1877-1966) skrev 
engang: „ Fysiske beviser kan ikke være forkerte, de kan ikke vidne falsk i 
retten, og de kan ikke være helt åndsfraværende. Kun hvis mennesker fejler 
med at finde dem, undersøge og forstå dem, mister de deres værdi." 

Da jeg som niårig blev interesseret i ufoer, greb jeg helhjertet denne filosofi. 
Slørede billeder og rystede videoer var ikke tilstrækkeligt. Jeg ønskede hårde 
og kontante beviser. Jeg var ikke villig til uden videre at tro på, at 
uidentificerede flyvende fænomener var ikke-jordiske rumskibe. Gennem årene 
blev jeg mere og mere frustreret og skuffet, da det helt tydeligt ikke lykkedes 
for forskerne at bevise, at der fandtes ikke-jordisk intelligens. 

Når alt kom til alt, var ufo-forskning ikke andet end et forsøg på at identificere 
ukendte objekter på himlen. Ofte blev de set på lang afstand, så der var meget 
lidt information at hente. Hvis blot et af disse objekter styrtede ned, ville der 
være en godt chance for at få fat i nogle vragdele og undersøge dem. Senere 
blev jeg interesseret i beretninger om ufo-nedstyrtninger, da de indeholdt de 
bedste håb om at finde det bevis, jeg ønskede. 

Jeg læste alt, hvad jeg kunne finde om berømte (eller berygtede) 
nedstyrtninger såsom Roswell, Aztec og Kecksburg, Jeg opdagede snart de 
mønstre, som dukkede op. Det viste sig hurtigt, at mange ufo-nedstyrtninger 
havde en del fællestræk: 

• Hændelsen og adgangen til vragrester havde angiveligt den højeste 
sikkerhedsklassificering. 



• Det ukendte objekt styrtede ned på offentlig jord (sædvanligvis i landlige 
omgivelser), relativt tæt på beboet område. 

• Civile vidner blev ofte afhørt og truet af statsansatte til at glemme, hvad 
de havde set. 

• Nedstyrtningsområdet blev sikret og kontrolleret af statsansatte, så 
længe det var nødvendigt af hensyn til bjærgningen. 

• Indsamlingen af vragrester havde højeste prioritet. 

Selv om mange detaljer varierer, ser alle beretninger om ufo-nedstyrtninger 
ud til at slutte på samme måde: Et oprydningshold bestående af personer fra 
regeringsmagten - nogle gange almindelige soldater, andre gange 
specialstyrker - „desinficerer" nedstyrtningsområdet og fjerner ethvert spor 
efter vraget. Civile ufo-forskere har derfor ikke den mindste chance for 
efterfølgende at finde fysiske beviser på stedet. 

Er den slags muligt eller endda sandsynligt? Kan myndighederne finkæmme 
nedstyrtningsområdet? Rent praktisk er det muligt. Uanset hvilket 
regeringsorgan, der tager sig af sådan en hændelse, vil det sandsynligvis have 
ubegrænsede ressourcer til rådighed for at udføre opgaven med at fjerne 
bevismateriale. Men er der historiske fortilfælde? 

Det slog mig, at regeringens reaktion i det tilfælde, at et tophemmeligt fly 
(som fx dem, der flyver fra det fjerne Area 51 testområde ved Groom Lake i 
Nevada) styrtede ned, ville modsvare reaktionen ved en ufo-nedstyrtning. 
Hensynet til den nationale sikkerhed ville kræve foranstaltninger, der 
forhindrede klassificeret materiale i at falde i de forkerte hænder, fx civile eller 
fremmede efterretningsagenter. 



I 1992 begyndte jeg 
at undersøge 

nedstyrtninger af 
tidligere, 
tophemmelige fly. 
Efter at have 
foretaget talrige 
interview og 

gennemgået i 

tusindvis af 

deklassificerede 
dokumenter, 
opdagede jeg, at 
mange hændelser 
vedr. tidligere 

hemmelige såkaldte 
„sorte" programmer, i 
mange tilfælde 

mindede meget om 
beretningerne om 
påståede ufo¬ 

nedstyrtninger. Der 
drejede sig fx om 

uheld med fly som A-12 spionfly, D-21B dronen og F-117A „stealth fighter". 

I begyndelsen af 1960'erne havde Central Intelligence Agency (CIA) et projekt 
med design, konstruktion, test og brug af et rekognosceringsfly, der var i 
stand til at flyve med en hastighed på mere end 3.200 km/t i en højde på op til 


Article 123 var den tredje A-12 - her i luften over 
Nevada - og den første som styrtede ned. Det skete 
den 24. maj 1963. 

Foto: CIA 

27.000 m. Lockheed A-12 fløj første gang i 1962, men dets eksistens forblev 
en hemmelighed helt frem til 1981. To andre varianter - YF-12A jageren og 
SR-71 rekognosceringsfly - dukkede op hos flyvevåbnet i 1964 for at tjene som 
et dække over observationer af A-12, som man fløj testflyvninger med. 

Da en A-12 styrtede ned nær Wendover i Utah i maj 1963, afledte CIA 
offentligheden og mediernes undersøgelser med en dækhistorie om, at det var 
et almindeligt F-105 jetfly, der var styrtet ned. Deklassificerede dokumenter 
angiver, at sikkerheden var altoverskyggende, og oprydningen havde 
topprioritet, der 
i ressourcer 
overgik selve 
undersøgelsen 
af ulykken. 

På omkring 
samme tid 
udviklede 
Lockheed en 
ramjet-drevet 
rekognoscering 
sdrone kaldet 
D-21, som blev 
affyret fra en 
A-12 variant. 

En fatal ulykke 
førte til en 
modificeret 
version kaldet 
D-21B, som i 
stedet blev 
båret frem 
under vingerne 
på et B-52 
bombefly og 
affyret ved 
hjælp af en 
booster-raket. 

Senere, i 

september 
1967, blev et 
D-21B utilsigtet 
affyret under 
det, der skulle 
have været en 

testflyvning over det centrale Nevada. Ifølge interview med militære og civile 
vidner, sikrede personale fra Area 51 nedstyrtningsstedet så hurtigt, som det 
var muligt, og medlemmer fra et oprydningshold, som gik skulder ved skulder 
gennem nedstyrtningsområdet, opsamlede ethvert vragstykke. Vidner blev 
pålagt at glemme, hvad de havde set. 

Lockheeds F-117A, som fløj første gang i 1981, var designet til at være usynlig 
på radarskærme. Udviklet som et hemmeligt „sort" program (dvs. med et 
budget, som kun meget få havde indblik i) sidst i 1970'erne, testet ved Area 

51 og brugt i operationelle enheder nær Tonopah Test Range, blev flyets 
eksistens holdt hemmeligt i næsten 10 år. 

Da et af de hemmelige F-117 jetfly styrtede ned nær Bakersfield i Californien i 
juli 1986, blev nedstyrtningsområdet erklæret for militært område for at hindre 
ikke-godkendt personale i at trænge ind. Bevæbnede vagter bemandede 
vejspærringer og checkpoints, og helikoptere fløj frem og tilbage over området 
i de mange uger, mandskabet arbejdede med at rydde op. Flyvevåbenets 
talsmænd afviste at oplyse noget som helst om flytypen. Der kom ingen 
indrømmelser, før F-117A's eksistens blev offentliggjort i november 1988. _ 



Det ubemandede D-21 fly robotfly blev brugt til spionagetogter og bl.a. sendt ind over Kina. I 
21B blev sendt af sted fra et B-52H bombefly (her er to placeret under vingerne) og kunne i 
op på en hastighed nær Mach 4 i 80.000-95.000 fods højde. 

Foto: USAF 


Projektet med D-21B droner og B-52 bombefly var et af de mest hemmelige i hele Blackbir 

programmet. 

Foto: USAF 

Da detaljerne om disse hændelser nu er offentliggjort, er det muligt for civile 
forskere at studere den officielle korrespondance og ulykkesrapporter, 
interview med vidner - både civile og regeringsembedsmænd - besøge 
nedstyrtningsstederne og søge efter vragrester. Fysiske beviser fra et 
nedstyrtningssted kan undersøges og identificeres ved hjælp af de 
deklassificerede dokumenter, fotos og endda ud fra flyskrog på museer. 
Resultatet af den slags forskning kan tjene som grundlæggende data i 
sammenligningen med beretninger om ufo-nedstyrtninger. Jeg har besøgt 
mange af disse nedstyrtningssteder og i hvert eneste tilfælde fundet 
identificerbare fysiske beviser. Stederne er ikke blevet helt finkæmmede. Jeg 
troede, at ufologerne ville modtage disse informationer med kyshånd, da de 
altid har fået at vide, at regeringens folk rydder op og fjerner alle spor på 
tophemmelige nedstyrtningssteder. Jeg har i den grad blevet klogere. 

Mens jeg overvejede, hvordan jeg bedst kunne dele mine data med ufo¬ 
forskere, præsenterede forfatteren Curtis Peebles mig for et online debatforum 
ved navn UFO UpDates bestyret af Errol Bruce-Knapp på VirtuallyStrange.net. 

Foraets medlemmer omfatter et bredt spektrum af mennesker inklusive nogle 
kendte navne inden for ufologien, og næsten hvert indlæg skaber en livlig 
debat. 

Jeg skimmede Roswell-debatten, selv om jeg for længe siden er blevet 
overbevist om, at hændelsen fra 1947 i ørkenen i New Mexico ikke drejer sig 
om noget fantastisk, men om en slags ballon og et radar-reflektorsystem. De 


troende var stadig af den opfattelse, at regeringsagenter havde ryddet 
området for selv den mindste stump fra nedstyrtningen. 

Den 24. juli 2005 udvekslede Robert Gates og Christopher Allen i en debat på 
UFO UpDates oplysninger om, at civile vidner til Roswell-hændelsen havde 
forholdt sig tavse i årtier som følge af en aflagt ed om at holde mund. Som et 
illustrativt eksempel på lignende hændelser omtalte Gates en A-12, som 
styrtede ned nær Wendover, og han påstod, at „lokale, civile vidner sværgede 
at holde mund og har Indtil I dag Ikke omtalt hændelsen med et ord ..." 

Jeg skrev nogle dage senere et svar med overskriften 
»Nedstyrtningsberetninger: Et nyt perspektiv«. For at mit indlæg skulle få 
mest opmærksomhed, sendte jeg det som et nyt emne, hvor jeg brugte A-12 
hændelsen til at fremhæve min teori om, at man ved at undersøge lignende 
beretninger om nedstyrtninger kunne lave en model for undersøgelser af 
beretninger om påståede ufo-nedstyrtninger. Jeg beskrev detaljeret om min 
undersøgelse af Wendover-ulykken, citerede fra dokumenter, interview af 
vidner og studier i marken. Jeg fremhævede især de fysiske beviser, der stadig 
fandtes på nedstyrtningsstedet, uden at omtale, hvad det betød for Roswell- 
hændelsen. Læserne kunne drage deres egne konklusioner. Efter at have lagt 
lokkemaden ud, ventede jeg spændt på reaktionerne. 




Her ses et udvalg af de mange stykker, som Peter W. Merlin fandt fra et A-12 
nedstyrtningssted i Utah, som også havde gennemgået en total oprensning i 
forsøget på at fjerne ethvert spor efter fartøjet. Bemærk 
inspektionsmærkerne og serienumrene, hvormed man kan spore 
vragresterne tilbage til Skunk Works-fabrikkerne. Skunk Works ligger i 






Palmdale i Californien og er kælenavnet for Lockheed Martin's Advanced 
Development Programs (ADP). Skunk Works har en lang række berømte fly 
på samvittigheden: U-2, SR-71, F-117og F-22. Det største igangværende 
projekt er F-35 Lightning II. 

Foto: Peter W. Merlin 

Jeg var forberedt på en livlig debat med påstande om, at nedstyrtningssteder 
med ikke-jordiske fartøjer ville blive behandlet helt anderledes end selv de 
mest eksotiske jordiske flys havarier, ligesom jeg imødeså krav om beviser. 
Jeg var forberedt - også på, at i det mindste nogle forskere ville indse, at jeg 
gav dem et håb om at finde aktuelle beviser på et ufo-nedstyrtningssted (eller 
afkræfte et falsk sted). Hvad jeg slet ikke var forberedt på var den totale 
tavshed. 

Der gik en uge uden nogen som helst reaktion. Absolut intet! Efter mere end 
en måned uden ét eneste svar på mine revolutionære teorier, meldte jeg mig 
ud af UFO UpDates. Var der virkelig ingen, som forstod, at jeg her fremlagde 
et sæt redskaber, der kunne fremtrylle ufologiens Hellige Gral og si 
svindelnumre og falske beviser fra? Måske skulle jeg bare finde det rette 
publikum. 

Da jeg hørte om »4th Annual UFO Crash Retrieval Conference« 
(se http://www.ufoconference.com/content/2006-conference), som skulle 
finde sted i november 2006 i Las Vegas, kontaktede jeg arrangøren Ryan Wood 
og spurgte ham, om han ville lade mig holde et foredrag med titlen »Efter 
branden: Hvordan regeringen reagerer på tophemmelige nedstyrtninger«. Han 
sagde ja og sendte mig programmet for de tre dage, hvor Richard Dolan, 
Michael Lindemann, Stanton Friedman, Nick Redfern, Linda Moulton Howe, 
Bruce Maccabee m.fl. skulle optræde. 

På konferencen holdt journalist George Knapp fra KLAS-TV et foredrag, hvor 
han afdækkede sin egen oplevelse med ufologien, som inkluderede interview 
med så kontroversielle personer som Robert Lazar og dr. Dan Burish. Hans 
hurtigtsnakkende performance og hårfine brug af fraser blev fremlagt på en 
elegant måde. 

„Jeg tror > at holdningen blandt langt de fleste meningsdannende medier og 
mine kolleger er , at enhver , som interesserer sig for ufoer , er en skør kule - 
nogen , som har desperat behov for at få en slags psykiatrisk 
betegnelse sagde Knapp. „Og desværre", tilføjede han. „ Mange gange har de 
ret." 

Ryan Wood holdt et foredrag med titlen »En ny beretning om en amerikansk 
ufo-nedstyrtning«, som stillede i udsigt at være „et gennembrud for 
ufologien"". Wood fortalte, at hændelsen, der angiveligt fandt sted nær Death 
Valley i Californien - ifølge en guldsøgers beretning fra en august 1949-udgave 
af San Francisco Examiner - rummer „muligheden for uigendrivelige fysiske 
beviser". Wood fremviste nutidige fotos af en sten, som ragede op over 
ørkenjorden. Han havde identificeret stedet som „nedstyrtningsstedet" med 
hjælp fra en synsk person. Wood fandt ingen vragrester på stedet. 

Dr. Michael Salla gav med udgangspunkt i, hvad han kaldte, „vidnesbyrd fra 
vigtige militære whistleblowers", og den berygtede »SOM-1 Special Operations 
Manual« en oversigt over formodede sløringsmekanismer og fremgangsmåder 
brugt af regeringen, når ufo-nedstyrtninger skulle håndteres. Forestillingen om 
en elitesløringsdeling, som er i stand at foretage en total oprensning af 
nedstyrtningsstedet, var den udbredte opfattelse på konferencen, indtil jeg 
besteg podiet. 


Som en forberedelse 
til mit foredrag 
havde jeg undersøgt 
omkring et dusin 
hændelser med 
beretninger om 
forskellige 
klassificerede 
flyvende fartøjer og 
våben i det vestlige 
USA - hændelser 
som fordelte sig 
inden for en periode 
på omkring 50 år. 

Jeg havde skrevet 
detaljerede 
rapporter om syv 
tilfælde og valgte 
tre, som bedst 
lignede de klassiske 
beretninger om 
nedstyrtede ufoer. 

På konferencen 
forklarede jeg et 
publikum på 

omkring 300 

personer, hvordan 
jeg for nylig havde besøgt disse nedstyrtningssteder og undersøgt de 
vragrester, som jeg havde fundet. Fysiske beviser kan give viden om og 
forståelse af, hvor effektiv regeringen/militæret egentlig er på 

nedstyrtningstederne. Jeg opsummerede mine opdagelser med en bemærkning 
om, at jeg kunne fremlægge adskillige flere tilfælde, hvor ansvarlige 
regeringsorganer havde rigeligt med grunde til at foretage en fuldstændig 
oprydning på nedstyrtningsstederne for at beskytte avanceret materiale, 
design og anden klassificeret information. Jeg gentog, at fundet af vragrester 
tydede på, at disse steder ikke var blevet fuldstændigt renset trods de gode 
grunde og muligheden for at gøre det. Jeg fremhævede også, at selv om nogle 
ufo-nedstyrtninger uden al tvivl skyldtes svindelnumre eller misfortolkede 
jordiske objekter, så måtte der, hvis det drejede sig om virkelige hændelser, 
eksistere bevismateriale, som kunne fastslå årsagen til disse hændelser. 
Tilhørerne modtog konklusionerne i mit foredrag med et høfligt bifald og 
overraskende få spørgsmål, men jeg var taknemmelig for, at nogle af dem 
forstod mine vigtigste pointer. De andre talere, hvoraf de fleste var tilhængere 
af teorierne om, at „hemmelige specialteams" rent rutinemæssigt ryddede op 
på ufo-nedstyrtningsstederne, ignorerede mig stort set under hele 
konferencen. En fortalte mig senere, at Linda Moulton Howe endda havde 
foreslået, at jeg „helt tydeligt var regeringsagent". 

Som ved mit tidligere UFO UpDates eksperiment var jeg overrasket over 
reaktionen. For første gang nogensinde var der en, som kunne give ufo¬ 
forskerne et håb om at finde beviser på ikke-jordisk intelligens. Ville en 



Flyhistorikeren Peter W. Merlin med et stykke vraggods 
på D-21b nedstyrtningsstedet, som siges at have 
gennemgået en total rensning, så der ikke var det 
mindste spor efter det hemmelige, nedstyrtede objekt. 
Peter W. Merlin har sammen med Tony Moore skrevet 
bogen »X-Plane Crashes« og har 

hjemmesidenwww.thexhunters.com. 

Foto: Peter W. Merlin 


regerings misinformationsagent ikke forsøge at knuse et sådant håb ved at 
påstå, at der intet er at finde efter en oprydning? 

Jeg fremlagde ikke mine teorier ud fra et skeptisk synspunkt. Jeg har blot 
fremlagt et forskningsværktøj, som vil være lige nyttigt for både troende og 
skeptikere. I en tidsalder, hvor utallige populære tv-stationer viser serier (som 
fx C.S.I. - Crime Scene Investigation og dets biprodukter Navy NCIS, Forensic 
Files og andre), der handler om retmedicinsk videnskab som et værktøj til 
løsning af mysterier ved analyse af fysiske beviser, er det underligt, at ufo¬ 
forskerne afviser eller ignorerer den slags metoder. Hvad er de bange for? 

Ingen spor i Roswell 

Peter Merlins erfaring viser, at intet nedstyrtningssted renses så omhyggeligt, at der ikke 
er en eneste stump fra vraget tilbage. På ethvert sted er nogle stumper blevet overset! 
Der har været mindst to ekspeditioner til Fosters Ranch, hvor der skulle være vragrester, 
og intet af det, der blev fundet, var ikke-jordisk. 

Der er mindst ét andet sted, hvor der skulle være rester fra Roswell-nedstyrtningen, men 
den præcise placering ændrer sig, hver gang der udkommer en ny bog om emnet. Der er 
ikke fundet et eneste beviseligt ikke-jordisk materiale på nogen af stederne. 

Var de, som rensede op på de aktuelle, hemmelige nedstyrtningssteder, fly-analfabeter? 
Var soldaterne og officerne ved Roswell blot bedre til at få samlet hver eneste lille stump 
op? Hvis ikke, hvorfor har ingen været i stand til at fremlægge blot en eneste stump fra 
nedstyrtningen, selv om der er foretaget særdeles omhyggelige undersøgelser? 

Manglen på selv det mindste sikre fysiske bevis på disse lokaliteter viser, at hvad der end 
havnede der, blev det fjernet på en måde, som ikke blev brugt på de andre 
nedstyrtningssteder, eller at det var noget af mere jordisk oprindelse. 

Tim Printy 


Kilde: 

SUNIite November-December 2009. 

Besøg sitet: http://home.comcast.net/~tprinty/Main.htm 
Oversættelse: -for & kmh 

Peter Merlins omfattende efterforskning af nedstyrtninger er også omtalt i 
artiklen »Jagten på vragrester« i UFO-Nyt 1, 2009. 


Tidsmaskine 
- tilbage til Ufoalderens 

begyndelse 

Af Hans Schjørmann 

Jeg har på det seneste bemærket en stigende interesse for ufoalderens 
begyndelse. Denne begyndelse - og de første år - bliver ofte sat i forbindelse 
med den kolde krig. Og ufoerne og den kolde krig har da også en væsentlig 
ting til fælles: Meget af det, er noget, der sker i hovedet på folk. Der er vel 
heller ikke nogen tvivl om, at skal vi finde ufo-fænomenets rødder, må vi også 
sætte os ind i det psykologiske klima, der prægede efterkrigsårene. 



Men det forekommer vel at være en uhåndterlig størrelse - et psykologisk 
klima i en længst svunden tid. Nogle ønsker måske, der fandtes en art 
tidsmaskine, der kunne bringe betragteren tilbage til den tid, og den måde folk 
tænkte på. En sådan tidsmaskine findes faktisk - den er endda billig, let 
tilgængelig og fornøjelig at tage i brug. Den består i at læse bøger af Finn 
Søeborg! 

Jeg har konstateret, at i vore dage, er det ikke alle, der ved, hvem dét er. Så 
her følger en kort introduktion: Finn Søeborg (1916-1992) er Danmarks 
største satiriker siden Flolberg. Og han havde sin storhedstid omtrent samtidigt 
med de flyvende tallerkener. Fik et kanongennembrud i 1950. I 1960'erne 
begyndte hans berømmelse at klinge ud. Ikke fordi han selv faldt af på den, 
men samtiden var ikke længere så Finn Søeborgsk. 

I Finn Søeborgs forfatterskab er der mange hentydninger til disse „Flyvende 
Tallerkener". I en af Søeborgs romaner er skurken en tidstypisk ufo-rapportør. 
Flan bygger selv spektakulære observationer op ved hjælp af ledende 
spørgsmål. Især vil jeg dog fremhæve en novelle, der simpelthen hedder: De 
flyvende tallerkener. 

Novellen kan ses som en aktualisering af FI.C. Andersens 
eventyr om fjeren, der blev til fem høns. Flandlingen foregår i 
en lille, hyggelig provinsby, men også her pågår den kolde 
krig. Det drejer sig om nogle i byen, der mener at se noget på 
himlen, eller bare siger at de kan se noget - for ikke at stå 
tilbage. Den kolde krig spejler sig her, da de ikke kan blive 
enige, om retningen var øst-vest eller omvendt. Det fører til 
storpolitiske diskussioner og højeffektive 

underskriftindsamlinger. 

„De flyvende tallerkener" stammer oprindeligt fra 
novellesamlingen »Kun for sjov« fra 1954. Hele Finn Søeborgs 
produktion er dog genoptrykt adskillige gange, så novellen kan sikkert findes 
mange steder. God fornøjelse! 



»Samlede Søeborg« af Finn Søeborg, 675 sider. Haase 2001. 


SUFOI i Go'morgen 
Danmark 

Onsdag den 20. januar 2010 deltog SUFOI's formand, Kim Møller Flansen, og 
kunstmaler & tegner Nis Jessen i Go'morgen Danmark. Anledningen var den 
pressemeddelelse, som SUFOI udsendte i begyndelsen af januar, og som 
omhandlede de 43 fotosager, SUFOI's Ole Flenningsen og tilknyttede 
fotokonsulenter havde undersøgt i 2009. I udsendelsen fortalte Nis Jessen om 
sin observation og tilhørende billede, som endnu savner en forklaring, og Kim 
Møller Flansen fortalte om et par andre interessante fotosager fra 2009. Du kan 
se hele indslaget påhttp://go. tv2.dk/video.php/id-27928277.html og læse 
mere om Nis Jessens oplevelse i UFO-Mail nr. 113 i artiklen»Observation og 
foto fra Bornholm«. 



Tilbud til samlere 

Hvis du er interesseret i at købe antikvariske bøger om ufoer m.m., så har du 
her muligheden for at gøre en god handel. Interesserede bedes henvende sig 
direkte til: 

Hans Jørgen Hinrup 
Samosvej 1, 8530 Hjortshøj 
Tlf. 86 99 97 72 

Du kan også sende en e-mail til Hans Jørgen Hinrup, hvis du er interesseret. 

Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle himmelfænomener og 
spændende tilbud på ufo-materialer. 



